Aduane yԑ adeԑ a ԑdi yԑn apᴐmuden mu akotene yie pa ara, mpo sԑ ԑba no mma nkosuatoᴐ mu, anaa sԑ ԑreboa asiesie wᴐn ama awoᴐ mu a. Sԑ yԑhwԑ a, ԑsԑ sԑ ᴐbaa a ᴐrepԑ nyinsԑn biara tumi to nkosua bi (ԑnyԑ akokᴐ nkosua mmom) ansa na wᴐatumi anyinsԑn. Ԑmfa ho ne mpa mu agorᴐ a ᴐbԑdie ne mpԑn dodoᴐ a ᴐbԑdi no no, sԑ ԑno amma mu a ᴐntumi nyinsԑm. Wei nti na yԑn nanom nyini duru baabi a wᴐntumi nwo bio no, ԑfiri sԑ saa berԑ no wᴐntumi nto saa nkosua no bio.
Wei yԑ kwan binom a wobԑtumi afa so asiesie wo nkosua no wᴐberԑ a womfa aduro nka, na mmom wonam w’adidie so, ԑfiri sԑ wᴐtaa ka asԑm bi sԑ ma w’adidie nyԑ w’aduro. Nnuane nnan a ԑdidi soᴐ yi boa wᴐ wo nkosuatoᴐ mu.
Sԑ wopԑ sԑ woboa ma wo nkosuatoᴐ tu mpᴐn a, nnuane a nnuanennuro ne baatamen ahodoᴐ bi te sԑ nnuane a asede wᴐ mu no boa. Nnuane binom tete sԑ ankaa, greeps ne deԑ ԑkeka ho pii wᴐ baatamen C, potaaseᴐm, kaaseᴐm, ԑnna afei baatamen B a ԑboa ma obaa nyinsԑm ntԑm na ԑboa ma nkosuatoᴐ no ne ᴐbaa no apᴐmuden gyina brane wᴐ mu.
Baatamen ahodoᴐ pii a wᴐkyerԑ sԑ ԑwᴐ kosua mu bi te sԑ baatamen B6 ne B12, ne nnuane nnuro ahodoᴐ binom tete sԑ ayᴐn, zenke ne kaaseᴐm wᴐ kosua mfimfini mu. Mpo, nhwehwԑmu kyerԑ sԑ baatamen A ᴐha mu abupԑn ᴐha a ԑwᴐ kosua mu no nyinaa wᴐ kosua no mfimfini no mu. Saa nnuane nnuro yinom nyinaa boa wᴐ nkosuatoᴐ mu, na sԑ barima ho nsuo no ne kosua no hyia na sԑ ԑrebԑdane ᴐba a, ԑboa siesie no wᴐ nyinsԑn no mu. Wei nkyerԑ sԑ woanyinsԑm a di no mmorosoᴐ. Sԑ wodi no mmorosoᴐ a ԑtumi ma abᴐfra no yԑ kԑse sene w’awodeԑ no ano, na wobrԑ wᴐ awoᴐ mu.
Nnune bi te sԑ nkontommire, ayoyo, bankye ahaban n.a wᴐ nnuane nnuro a yԑabobᴐ so wᴐ ԑsoro hᴐ no a ԑboa siesie ᴐbaa ma awoᴐ. Sԑ woyԑ ᴐbaa na wobu wo  nsa a, bᴐ mmᴐden di ahahan mono nnuane no bi sԑdeԑ ԑbԑyԑ a ԑbԑboa ama nkosuatoᴐ a ԑda w’anim no bԑyԑ kama, na ԑbԑtumi aboa wo wᴐ wo nyinsԑn mu, sԑ worepԑ bi a.
Adua wᴐ nhoma nhoma ne nnuanennuro ahodoᴐ binom a ԑboa ma nipadua no gyina brane na nsesaeԑ ntaa mma akwaa no dwumadie ahodoᴐ mu. Sԑ wo nipadua no gyina brane na ԑnsesasesa a, ԑboa nkosuatoᴐ, na wommrԑ wᴐ awoᴐ ho.
